શીલાજીએ તો બીચારાંએ રાહુલ ગાંધીને એવુંય કહ્યું કે ‘રાહુલજી, ઉન દિનો કો યાદ કરો જબ મૈં દિલ્હી કી મુખ્યમંત્રી થી તબ યહી કેજરીવાલને ‘ઝાડુ’ સે હમારા સફાયા કર દિયા થા…’ ત્યારે દરેક બાબતે પોતાને અજય માનતા માકને, રાહુલ ગાંધીને એવું કહીને મનાવી લીધા કે ‘યે ઉન દિનો કી બાત થી…’ દિલ્હીના રાજકીય નાટકમાં હવે એવો વળાંક આવ્યો છે કે એક સમયના ઉત્તર-દક્ષિણ ધ્રુવ જેવા કટ્ટર વિરોધીઓએ જોડાણ કર્યું છે ત્યારે એ જોડાણ કેવા ભૂકંપો સર્જશે એ તો રામ જાણે, પણ આજે એટલું ચોક્કસ કહી શકાય કે ભાજપા જે સામેની વ્યક્તિને મૂંઝવણમાં મૂકી દેવાની ફાવટ ધરાવે છે ખુદ એને, મૂંઝવણમાં મુકાઈ જવાની નોબત આવી ગઈ છે.